alexandrainst/scandi-wiki huggingface dataset:
Large Underground Xenon Detector

Large Underground Xenon Detector (LUX) er ein partikkelpåvisar som er meint å finna mørk materie. Han ligg inne i ei gruve i Sanford Underground Research Facility i Sør-Dakota og er den mest kjenslevare påvisaren i verda.

Bakgrunnsstoff 
 Heimeside

Kjelder 
 LUX results: Dark matter hunt nears final phase - BBC

Eksperimentell fysikk
Lambdaverdi

Lambdaverdi eller λ-verdi er ein verdi for termisk konduktivitet, òg kalla spesifikk varmeleiingsevne, og er ein materialeigenskap som uttrykkjer varmestraumen gjennom materialen ved ein viss temperaturskilnad. Han vert målt i watt per kvadratmeter flate ved ein temperaturskilnad på 1 K per meter tjukkleik, dvs W/mK. Praktisk lambdaverdi er mellom anna avhengig av fuktinnhald og temperaturnivået til materialen. For anisotrope materialar (t.d. treverk) er lambdaverdien retningsavhengig.

Sjå òg 
 varmeisolering

Kjelder
 lambdaverdi. (28.02.2013) I Store norske leksikon. Henta frå: http://snl.no/lambdaverdi

Varmekonduksjon
Fysiske storleikar
Varmeoverføring
Laminær rørsle

Laminær rørsle er rørsle i væsker eller gassar slik at dei einskilde partiklane følgjer parallelle linjer (straumlinjer) utan virvlar. Med aukande fart oppstår det virvlar eller turbulens.

Kjelder
 laminær rørsle. (28.02.2013) I Store norske leksikon. Henta frå: http://snl.no/lamin%C3%A6r_bevegelse

Aerodynamikk
Væskedynamikk
Væskemekanikk
Lågtemperaturfysikk

Lågtemperaturfysikk er ei grein av fysikken som omhandlar dei fysiske eigenskapane til materien ved temperaturar nær det absolutte nullpunktet.

Kjelder
lavtemperaturfysikk. (28.02.2013) I Store norske leksikon. Henta frå: http://snl.no/lavtemperaturfysikk

Kuldeteknikk
Kjøleteknikk
Leiingsband

Eit leiingsband  er det lågaste energibandet som inneheld leiingselektron i eit fast stoff. Elektron i faste stoff kan ikkje ha vilkårlig energi, men ordnar seg inn i energiområde som vert kalla energiband. Ved låg temperatur vil dei lågaste energibanda vere fylte av elektron, medan dei høgaste er tomme. I metall er det eit delvis fylt energiband mellom dei fulle og tomme banda. Dette vert kalla leidningsbandet, fordi elektrona i bandet er forholdsvis fritt rørlege, og bidreg til at metalla har stor elektrisk og termisk konduktans. I halvleiarar er leidningsbandet tomt ved det absolutte nullpunktet, men ved aukande temperatur vil elektron eksiteres opp frå valensbandet, energibandet nærast under leidningsbandet, som er skilt frå dette ved eit smalt energigap.

Kjelder
ledningsbånd – fysikk. (28.02.2013) I Store norske leksikon. Henta frå: http://snl.no/ledningsb%C3%A5nd/fysikk

Atomfysikk 
Molekylfysikk
Leidenfrost-effekt

Leidenfrosts fenomen er eit fenomen der ein vassdråpe som dryp ned på ei særs heit metallplate vil halde seg i lang tid som ei kule. Forklaringa er at det mellom dråpen og metallet blir danna eit damplag som hindrar at dråpen breier seg utover, og at varme vert overført til han. Fell temperaturen til plata, minkar trykket i damplaget til det ikkje ber dråpen, og dråpen kjem då i kontakt med plata og kokar brått og eksplosjonsarta. Visse formar for dampkjeleeksplosjonar har ein meint kan ha hatt liknande årsak. 

Leidenfrosteffekten kan òg forklare kvifor det er mogleg å stikke henda raskt ned i flytande nitrogen (–196 °C) utan å få forfrysingar: I dette tilfellet er det nitrogenet som fordampar og dannar ein isolerande film. 

Fenomenet vart først skildra av tyskaren Johann Gottlob Leidenfrost.

Kjelder
 Leidenfrosts fenomen. (28.02.2013) I Store norske leksikon. Henta frå: http://snl.no/Leidenfrosts_fenomen

Fysiske fenomen
Trysil kyrkje

Trysil kyrkje eller Trysil hovudkyrkje er ei tømra krosskyrkje frå 1861 i Innbygda i Trysil kommune. Det er den tredje kyrkja på staden, der det har vore kyrkje sidan mellomalderen. Kyrkja fekk ny altartavle i 1897, då den gamle, som i si tid vart laga av Johannes Skraastad til gamle Elverum kyrkje, vart teken ut av bruk. Ho er i dag i Tørberget kyrkje.

Namnet Innbygda vert iblant nytta for kyrkja og kyrkjegarden.

Litteratur

Bakgrunnsstoff
 
 Trysil kommune — Trysil kirke 
 Trysil kyrkjelege fellesråd 
 

Kyrkjer i Trysil
Kyrkjer i Sør-Østerdal prosti
Kulturminne i Trysil
Krosskyrkjer i Noreg
Norske kyrkjer frå 1861
Christian H. Grosch
Vinata

Vinata (Sanskrit: विनत vi-nata - nedbøygd, kurva, audmjuk, anstendig...). Ei av dei tretten døtrene til Prajapati Daksha. Gift med Kashyapa saman med dei tolv systrene hennar. Ho vart mor til to søner, Aruṇá og Garuda.

Kjelde 

Denne artikkelen bygger på «Vinata» frå ,  den 31. oktober 2013.  
 

Hindugudar
Ljørdalen kyrkje

Ljørdalen kyrkje er ei langkyrkje frå 1871 i Trysil kommune, visstnok «tegnet av bygdens egne folk». Kyrkja vart påbygd i 1980.

Fotnotar

Litteratur

Bakgrunnsstoff
 
 Trysil kommune — Ljørdalen kirke 
 Trysil kyrkjelege fellesråd 
 

Kyrkjer i Trysil
Kulturminne i Trysil
Kyrkjer i Sør-Østerdal prosti
Langkyrkjer i Hamar bispedømme
Norske kyrkjer frå 1872
Nordre Trysil kyrkje

Nordre Trysil kyrkje er ei kyrkje frå 2000 i Trysil kommune. Ved utsmykkinga er det for ein stor del nytta lokale materialer og lokale kunstnarar.

Kyrkjegarden vart teken i bruk i 1992.

Bakgrunnsstoff
 
 Trysil kommune — Nordre Trysil kirke 
 Trysil kyrkjelege fellesråd 

Kyrkjer i Trysil
Kyrkjer i Sør-Østerdal prosti
Norske kyrkjer frå 2000
Jacques Villon

Jacques Villon, opphavleg Gaston Emile Duchamp () var ein fransk kubistisk målar og grafikar frå Damville i Eure i regionen Haute-Normandie. Sju raderingar frå 1913 vert rekna som hans viktigaste bidrag til den kubistiske stilretninga. Raymond Duchamp-Villon og Marcel Duchamp var brørne hans.

Liv og gjerning
Villon voks opp i ein rik familie. Frå 1894 studerte han juss ved Sorbonne-universitet i Paris. Han tok opp teikning og grafikk og var bidragsytar til både aviser, tidsskrift og plakatsøyler. For å unngå forveksling med slektningane tok han kunstnarnamnet Jacques Villon, etter den franske mellomalderpoeten François Villon.

Åra 1903-05 studerte han ved Académie Julian i Paris. Etter først å ha latt seg inspirere av Edgar Degas og Henri de Toulouse-Lautrec, fatta han interesse for fauvismen, før han nærma seg kubismen og den abstrakte impresjonismen. I 1906 flytta han til landsbyen Puteaux, i utkanten av Paris. Der konsentrerte han seg om å lage grafiske arbeid og utveksle erfaringar med grafikarar som Manuel Robbe.

I 1911 begynte Villon og brørne hans å organisere ei fast diskusjonsgruppe med både kunstnarar og intellektuelle medlemer som Francis Picabia, Robert Delaunay, Fernand Léger. Denne Puteaux-gruppa arrangerte Section d'Or-utstillinga i Paris i oktober 1912. På denne utstillinga og i 1913 presenterte han fleire nyskapande raderingar. Før første verdskrigen deltok han også på den største kunstutstillinga i New York.

Etter verdskrigen var over mot ein abstrakt kunst, med einsfarga, matematiske flater. Gjennom ein periode på nær ti år arbeidde han som grafikar, der han kopierte verk av kjende målar som Édouard Manet og Pablo Picasso. Han begynte å måle att i 1930, som målar konsentrerte han seg etter kvart om landskapsmotiv. Bileta frå perioden er stramt komponerte, med ein meir mangleta fargebruk enn han hadde nytta i tidlegare verk.

Villon døydde i atelieret i Puteaux. Henie Onstad Kunstsenter i Bærum eig oljemåleriet Den vesle byen frå 1944.

Kjelder
Denne artikkelen bygger på «Jacques Villon» frå ,  den 31. oktober 2013.  
 

Franske målarar
Linjebreidde

Linjebreidde er eit mål for bandbreidda til spektrallinjer til ljos sendt ut eller absorbert ved atomære eller molekylære overgangar mellom ulike energinivå. Alle spektrallinjer har ei viss breidd, fordi frekvensen til ljos sendt ut pga ein atomær overgang mellom to energinivå i eit atom, har ein uskarpleik som kjem av den endelege levetida til det eksiterte energinivået. Ifølgje Heisenbergs uskarpleiksprinsipp er uskarpleiken i frekvensen til ljoset, og dermed er bandbreidda større, jo mindre levetida til energinivået er. Bandbreidda som kjem av uskarpleiken i lysfrekvensen blir kalla den naturlege linjebreidda.

Kjelder
linjebredde. (28.02.2013) I Store norske leksikon. Henta frå: http://snl.no/linjebredde

Optikk
Det elektromagnetiske spekteret
Literatmosfære

Literatmosfære er den energimengda som trengst for å utvide volumet av ein gass med ein liter når trykket er ein atmosfære. Ein literatmosfære svarar til 101,325 J. Symbolet for literatatmosfære er l atm.

Kjelder
literatmosfære. (28.02.2013) I Store norske leksikon. Henta frå: http://snl.no/literatmosf%C3%A6reie

Måleiningar for energi
Loschmidt-talet

Loschmidt-talet er eit tal for mengder molekyl i 1 kubikkcentimeter gass ved 0 °C og 1 atm trykk.

Loschmidt-talet får ein frå likninga: 

der p0 er trykket, kB er Boltzmannkonstanten og T0 er termodynamisk temperatur. Han er knytt til Avogadros tal, NA, via:

der R er gasskonstanten.

Talet er 2,687 · 1019 molekyl/cm3 og er kalla opp etter austerrikaren Johann Josef Loschmidt.

Kjelder
 Loschmidts tal. (28.02.2013) I Store norske leksikon. Henta frå: http://snl.no/Loschmidts_tall
Denne artikkelen bygger på «Loschmidt constant» frå ,  den 1. november 2013.  
 

Fysiske konstantar
Stoffmengder
Madelungkonstanten

Madelung-konstanten vert nytta til å finne elektrostatisk potensial for eit enkelt ion i ein krystall ved å tilnærme iona som punktladningar. Han er kalla opp etter Erwin Madelung, ein tysk fysikar.

Fordi aniona og kationa i ein ionisk sambinding vert tiltrekt til kvarandre på grunn av dei motsette ladningane deira, krevst det ei viss energimengd for å skilje iona. Denne energien må tilførast systemet for å bryte anion-kation-bindingane. Energien som må til for å bryte desse bindingane for 1 mol av eit ionisk stoff under standardtilhøve er gitterenergien.

Madelungkonstanten gjer at ein kan rekne ut det elektriske potensialet Vi til alle ion i gridfeltet til ionet ved posisjonen ri

der rij =|ri - rj| er avstanden mellom det i-te og j-te ionet. I tillegg er 
zj = mengda ladninga til det j-te ionet
e = 1.6022 C
4 π ε0 = 1.112 C²/(J m).

For NaCl er αM = 1,7476 og for ZnS er αM = 1,6381.

Kjelder
Denne artikkelen bygger på «Madelung constant» frå ,  den 1. november 2013. 
 oppgav desse kjeldene:

Krystallografi
Matematiske konstantar
Fysikalsk kjemi
Faststoffkjemi
Teoretisk kjemi
Magnetisk termometer

Magnetisk termometer er eit termometer som blir til brukt å måle særs låge temperaturar, eit kryometer. Termometeret måler temperatur i området 1 milliKelvin til 1 Kelvin. Termometeret baserer seg på Curie-lova der magnetisk susceptibilitet til paramagnetiske dipolmoment er omvendt proporsjonal med den absolutte temperaturen.

Kjelder
 magnetisk termometer. (28.02.2013) I Store norske leksikon. Henta frå: http://snl.no/magnetisk_termometer

Termometer
Kuldeteknikk
Magnon

Ein magnon er ein partikkelliknande energikonsentrasjon ein får ved små avvik frå komplett magnetisk orden i forskjellige magnetiske stoff. Ein magnon er ei kvantisert spinnbølgje. 

Ut frå termiske eksitasjonar av magnonar kan ein finne korleis forskjellige magnetiske effektar i ordna magnetiske material vert påverka av temperatur.

Kjelder
 magnon. (28.02.2013) I Store norske leksikon. Henta frå: http://snl.no/magnon

Kvasipartiklar
Mariotte-flaske

Mariotte-flaske er ei flaske som er nesten fylt med væske og der det i halsen er sett inn lufttett eit ope røyr som går eit stykke ned i væska. Ved botnen av flaska er ein utløpsopning. Utløpssnøggleiken er bestemt av høgda frå botnen til røyropninga og blir konstant sjølv om nivået i flaska søkk. Når væska renn ut, strøymer luftbobler inn i flaska gjennom det opne røyret. Maroitte-flaska vert nytta teknisk der det gjeld å halde utløpssnøggleiken av ei væske konstant.

Mariotte-flaska har namn etter oppfinnaren, den franske fysikaren Edmé Mariotte (om lag 1624–1684), som hadde ein teikning av ei slik flaske i verka sine.

Kjelder

 

Jordfysikk
Martin Hans Christian Knudsen

Martin Hans Christian Knudsen () var ein dansk fysikar og oseanograf. Han jobba ved Danmarks Tekniske Universitet frå 1901, som professor frå 1912, til han pensjonerte seg i 1941.

Knudsen er først og fremst kjent for arbeidet sitt med molekylære gasstraumar og utviklinga av Knudsen-cella. Han har òg fått oppkalla fleire andre fysikkomgrep etter seg, mellom anna Knudsengass (ein gass-modell som ser bort frå kollisjonar mellom molekyla) og Knudsen-tal (Kn, engelsk Knudsen number).

Kjelder
Denne artikkelen bygger på «Martin Hans Christian Knudsen» frå ,  den 1. november 2013.  
 

Danske fysikarar
Væskedynamikarar
Medlemmar av Det prøyssiske vitskapsakademiet
Fysikarar på 1900-talet
Fysikarar på 1800-talet
Materialkonstant

Materialkonstant eller stoffkonstant er ein storleik som syner til ein fysisk eigenskap som tener til å karakterisere stoffet, t.d. tettleik, elastisitetsmodul, spesifikk varmekapasitet, permeabilitet, brytingsindeks etc.

Kjelder
 materialkonstant. (28.02.2013) I Store norske leksikon. Henta frå: http://snl.no/materialkonstant

Kjemiske eigenskapar
Materiallære
Fysiske storleikar
Nordskogbygda kyrkje

Nordskogbygda kyrkje er ei langkyrkje i Elverum kommune. Ho vart oppført av byggmeister Günther Schüssler og innvigd som Nederberg kapell i 1873. I 1963 var det ei ombygging etter planar av Rolf Prag, og sidan den tid har bygget gått under namnet Nordskogbygda kyrkje.

Litteratur

Bakgrunnsstoff
 
 Nordskogbygda kyrkjelyd 
 

Kyrkjer i Elverum
Kyrkjer i Sør-Østerdal prosti
Kulturminne i Elverum
Langkyrkjer i Hamar bispedømme
Norske kyrkjer frå 1873
Maxwell-Boltzmanns fordelingslov

Maxwells-Boltzmanns fordelingslov er ei sannsynsfordeling som blir nytta innan fysikk og kjemi. Den vanligaste bruken er innan statistisk mekanikk. Temperaturen til eit massivt fysisk system er resultatet av rørsler hos dei molekyla og atoma utgjer systemet. Desse partiklane har ulike hastigheiter og hastigheita til ein enkelt partikkel vert endra fortløpande, som eit resultat av kollisjonar med andre partiklar. Brøkdelen av mange partiklar i ein viss hastigheit er derimot nesten konstant. Maxwellfordelinga av hastigheiter spesifiserer denne fraksjonen for vilkårlig hastigheitsområde, som ein funksjon av temperaturen til systemet. Han har fått namn etter James Clerk Maxwell og Ludwig Boltzmann.

Fordelinga kan brukast på rørslemengdmomentet, energien, hastigheitsvektoren eller på hastigheiter av til dømes molekyla i ein ideell gass. Farten for partiklar med masse m ved ein viss temperatur T skildrast som:

Her er kB Boltzmannkonstanten. Formelen skildrar hastigheitsfordelinga i eit system, der den hovusaklege fundamentalkrafta mellom ulike partiklar skjer gjennom elastiske støt. Det eksponensielle omgrepet er Boltsmannfaktoren for sannsynet for å finne ein partikkel med kinetisk energi E = ½mv ². Faktoren v ² før den eksponensielle faktoren er avhengig av mengder tilstandar i eit skal i energirommet med hastigheiter rundt v (overflata av ei kule gonger tjukkleiken hennar er 4πv ²dv). Resten er normaliseringsfaktoren til fordelinga .

Sjå òg
 Kinetisk teori

Kjelder
Denne artikkelen bygger på «Maxwell-Boltzmanns fordelingslov» frå ,  den 1. november 2013.  
 

Termodynamikk
Kontinuerlege fordelingar
Gassar
James Clerk Maxwell
Kambastad

Kambastad er ein matrikkelgard i Ullensvang kommune i Hardanger på vestsida av Sørfjorden. Garden er nemnd i eit dokument frå 1436. Kambastad ligg nord for Bleie og sør for Nå. På garden er det ei ljorestove frå 1600-talet.

Fylkesveg 550 (Odda-Tørvikbygd) går over garden.

Gardsnamnet vert også brukt som familienamn og vert då skrive «Kambestad». Det er ca. 100 namneberarar.

Referansar

Bakgrunnsstoff 

 

Gardar i Ullensvang
Maurice Denis

Maurice Denis () var ein fransk, symbolistisk målar og grafikar, ein av skiparane av kunstnargruppa Les Nabis.

Liv og gjerning

Denis var son til ein tenestemann ved dei franske jarnbanene. I 1871 flytta familien til Saint-Germain-en-Laye ved Paris, som vart heimstade til Denis resten av hans liv. Frå 1888 var han elev ved Académie Julian i Paris, der Paul Sérusier lærte han opp i målarstilen til Pont-Aven-skulen. Han stilte ut fyrste gongen i Paris-salongen i 1890, og fekk publisert ein artikkel om kunstteori i tidsskriftet Art et Critique. På same tid var han med å skipe kunstnargruppa «Les Nabis», saman med Pierre Bonnard, Paul Sérusier og Édouard Vuillard. I 1891 deltok han med eigne verk då Nabis-gruppa stilte ut fyrste gongen. Denis vert rekna som den viktigaste teoretikaren i gruppa.

Under sine Italia-reiser mellom 1890 og 1895 studerte han verk frå renessansen, særleg arbeid av Piero della Francesca. Denis tok oppdrag som dekorasjonsmålar av ei kyrkje i Les Vesinet, han arbeidde med tresnitt som galleristen Ambroise Vollard stilte ut 216 av i 1903, og han illustrerte eit diktverk av lyrikaren Paul Verlaine. Denis la ut på fleire reiser, mellom anna besøkte han Moskva i 1909, Algerie og Tunisia  i 1921, Palestina og Hellas i 1924, samt USA og Canada i 1927.

Denis skapte bilete i enkle former, med mjuke linjer og flater i bleike fargar. Mellom hans arbeid tel akvarellar, lerretsmåleri og grafikk, samt bokillustrasjonar. Frå året 1919 søkte han fyrst og fremst å gjenopplive den religiøse kunsten, saman med Georges Desvallières grunna han «Verkstaden for kyrkjekunst». I 1920 laga han altarmosaikken i Basilika Abtei Saint-Maurice i kantonen Valais i Sveits. Mosaikkmotivet viser kroninga av helgenen Mauritius.

Denis døydde i 1943, etter å ha vorte påkøyrd av ein bil.

Galleri

Kjelder
Denne artikkelen bygger på «Maurice Denis» frå ,  den 1. november 2013.  
 

Franske målarar
Sørskogbygda kyrkje

Sørskogbygda kyrkje er ei langkyrkje i Elverum kommune. Ho vart innvigd som Sætre kapell i 1873 og vart restaurert i 1953. Vest for kyrkja står eit naustforma bårehus.

Litteratur

Bakgrunnsstoff
 
 Sørskogbygda kyrkjelyd 
 

Kyrkjer i Elverum
Kulturminne i Elverum
Kyrkjer i Sør-Østerdal prosti
Langkyrkjer i Hamar bispedømme
Norske kyrkjer frå 1873
Hernes kyrkje

Hernes kyrkje er ei langkyrkje frå 1935 i Elverum kommune i Innlandet fylke.

Byggverket er i stein og har 250 sitjeplassar.

Litteratur

Bakgrunnsstoff
 
 Hernes kyrkjelyd 
 

Kyrkjer i Elverum
Kyrkjer i Sør-Østerdal prosti
Kulturminne i Elverum
Langkyrkjer i Hamar bispedømme
Norske kyrkjer frå 1935
Hundreogtjueåttedelsnote

Ein hundreogtjueåttedelsnote er i musikknotasjon ein note som tilsvarar 1/128 (éin hundreogtjueåttedel) av verdet til ein heilnote. Med andre ord går det 128 hundreogtjueåttedelsnotar på den tida det tek å spele éin heilnote. Ein enkel hundreogtjueåttedelsnote er avbilda med hovud, hals og fem faner festa til halsen. Det er likevel svært uvanleg å spele verk med einslege hundreogtjueåttedelsnotar i vanleg klassisk musikk. Som regel opptrer dei i grupper, der alle notane festast saman ved hjelp av fem notebjelkar. På den måten blir det òg mykje lettare for musikarar å lese partitur der notane finst. 

Musikknotasjon 
Musikkteori
Sekstifiredelsnote

Ein sekstifiredelsnote, på italiensk semibiscroma, er i musikknotasjon ein note som tilsvarar 1/64 (éin sekstifiredel) av verdet til ein heilnote. Med andre ord går det 64 sekstifiredelsnotar på den tida det tek å spele ein heilnote. Ein enkel sekstifiredelsnote er avbilda med hovud, hals og fire faner festa til halsen. Det er likevel svært uvanleg å spele verk med einslege sekstifiredelsnotar i vanleg klassisk musikk. Som regel opptrer dei i grupper, der alle notane er sett saman ved hjelp av fire notebjelkar. På den måten blir det òg mykje lettare for musikarar å lese partitur der notane er brukte. 

Musikknotasjon 
Musikkteori
Trettitodelsnote

Ein trettitodelsnote, på italiensk biscroma, er i musikknotasjon ein note som tilsvarar 1/32 (éin trettitodel) av verdet til ein heilnote. Med andre ord går det 32 trettitodelsnotar på den tida det tek å spele éin heilnote. Ein einskild trettitodelsnote er avbilda med hovud, hals og tre faner festa til halsen. Som regel opptrer trettitodelsnotane i grupper, der alle notane er bunde saman ved hjelp av tre vannrette notebjelkar. På den måten blir det òg mykje lettare for musikarar å lese partitur der notane finst. 

Musikknotasjon 
Musikkteori
Sekstendelsnote

Ein sekstendelsnote, på italiensk semicroma, er i musikknotasjon ein note som tilsvarar 1/16 (éin sekstendel) av verdet til ein heilnote. Med andre ord går det 16 sekstendelsnotar på den tida det tek å spele éin heilnote. Ein enkel sekstendelsnote er avbilda med hovud, hals og to faner festa til halsen. Som regel opptrer sekstendelnotane i grupper, der alle notane festast saman ved hjelp av to notebjelkar. På den måten blir det òg mykje lettare for musikarar å lese partitur der notane finst. 

Musikknotasjon 
Musikkteori
Åttedelsnote

Ein åttedelsnote, på italiensk croma, er i musikknotasjon ein note som svarar til 1/8 (éin åttedel) av verdet til ein heilnote. Med andre ord går det 8 åttedelsnotar på den tida det tek å spele éin heilnote. Ein enkel åttedelsnote er avbilda med hovud, hals og fem faner festa til halsen. Når åttedelsnotar opptrer saman, blir samanbindinga gjort ved hjelp av ein notebjelke. 

Musikknotasjon 
Musikkteori
Firedelsnote

Ein firedelsnote, på italiensk semiminima, er i musikknotasjon ein note som tilsvarar 1/4 (éin firedel) av verdet til ein heilnote. Med andre ord går det 4 firedelsnotar på den tida det tek å spele éin heilnote. Ein enkel firedelsnote er avbilda med hovud og hals (utan nokre faner festa til halsen). 

Musikknotasjon 
Musikkteori
Halvnote

Halvnote, på italiensk minima, er eit symbol brukt i musikknotasjon. Halvnoten uttrykkjer ei varigheit av ein halv takt i 4/4 takt, noko namnet er avleidd frå. Symbolet er ein oval utan fyll med hals. 

Musikknotasjon 

Musikkteori
Heilnote

Heilnote, på italiensk semibreve, er eit notesymbol brukt i musikknotasjon. Heilnoten uttrykkjer ei varigheit av ein tone typisk gjennom ei heil takt i 4/4 takt, noko namnet er avleidd frå. Symbolet er ein oval utan fyll og har i motsetnad til dei kortare noteverdiane ingen hals. 

Musikknotasjon
Musikkteori
Heradsbygd kyrkje

Heradsbygd kyrkje i Elverum kommune, Innlandet fylke, vart oppført i 1895. Ho vart ombygd og innvigd som kapell i 1911, og vert i dag titulert som kyrkje.

Det er kyrkjegard aust for kyrkja.

Litteratur

Bakgrunnsstoff
 
 Heradsbygd kyrkjelyd 
 

Kyrkjer i Elverum
Kulturminne i Elverum
Kyrkjer i Sør-Østerdal prosti
Henrik Bull
Norske kyrkjer frå 1895
Elverum kyrkje

Elverum kyrkje er ei krosskyrkje frå 1738 i Elverum kommune (Innlandet fylke). Kyrkja stod under tak i 1736 og fekk tårn året etter, før ho vart innvigd i januar 1738. Det har elles vore kyrkje på Elverum sidan mellomalderen, men dei tidlegare kyrkjene stod der Triangelparken er no. 

Kyrkja vart restaurert i 2006–07 og fekk då nytt orgel bygd av Ryde og Berg.

Litteratur

Bakgrunnsstoff
 
 Elverum kyrkjelyd 

Kyrkjer i Elverum
Kyrkjer i Sør-Østerdal prosti
Kulturminne i Elverum
Krosskyrkjer i Noreg
Norske kyrkjer frå 1730-åra
Valkyrkjer i 1814
Deset kyrkje

Deset kyrkje er ei langkyrkje frå 1867 i Deset i Åmot kommune i Innlandet. Kyrkja vart ombygd i 1903 og fekk ny altartavle året etter, og i 1953 vart koret restaurert.

Ved kyrkja står eit bårehus frå 1960-talet og ei kyrkjestove som opphavleg er frå 1861.

KJelder

Bakgrunnsstoff 
 
 Åmot kommune 
 

Kyrkjer i Åmot
Kyrkjer i Sør-Østerdal prosti
Kulturminne i Åmot
Langkyrkjer i Hamar bispedømme
Norske kyrkjer frå 1867
Bøler kyrkje

Bøler kyrkje er ei arbeidskyrkje frå 2011 i Oslo kommune. Ho avløyste ei kyrkje frå frå 1960 som var meint å fungere som interimskyrkje ei kort stund, men som vart ståande i nesten femti år.

Den noverande kyrkja er eit resultat av ein internasjonal arkitektkonkurranse. Kyrkjekomplekset er satt saman av forskjellige volum med forskjellige funksjonar. Sjølve kyrkjesalen er i sørvest, der terrenget skrår nedover, men denne delen er løfta opp over resten av omgjevnadane.

Det er ikkje gravplass ved kyrkja.

Litteratur

Bakgrunnsstoff
 
 
 

Kyrkjer i Oslo
Kyrkjer i Søndre Aker prosti
Kulturminne i Oslo
Norske kyrkjer frå 2011
Arbeidskyrkjer